CELEX: 32022R0056
Language: fi
Date: 2022-01-14 00:00:00
Title: Komission täytäntöönpanoasetus (EU) 2022/56, annettu 14 päivänä tammikuuta 2022, lopullisen polkumyyntitullin käyttöönotosta Kiinan kansantasavallasta peräisin olevan viinihapon tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena täytäntöönpanoasetuksen (EU) 2018/921 muuttamisesta

17.1.2022   
               
               
                  FI
               
               
                  Euroopan unionin virallinen lehti
               
               
                  L 10/13
               
            
         KOMISSION TÄYTÄNTÖÖNPANOASETUS (EU) 2022/56,
         annettu 14 päivänä tammikuuta 2022,
         lopullisen polkumyyntitullin käyttöönotosta Kiinan kansantasavallasta peräisin olevan viinihapon tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena täytäntöönpanoasetuksen (EU) 2018/921 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 artiklan 1 kohdan,
         sekä katsoo seuraavaa:
         
                     (1)
                  
                  
                     Kiinan kansantasavallasta peräisin olevan viinihapon tuontiin sovelletaan lopullista polkumyyntitullia, joka on otettu käyttöön komission täytäntöönpanoasetuksella (EU) 2018/921 (2).
                  
               
                     (2)
                  
                  
                     Ninghai Organic Chemical Factory, Taric (3)-lisäkoodi A689, joka on yritys, johon sovelletaan 8,3 prosentin suuruista yksilöllistä polkumyyntitullia, ilmoitti komissiolle 3 päivänä kesäkuuta 2021 muuttaneensa nimensä muotoon Ningbo Jinzhan Biotechnology Co., Ltd.
                  
               
                     (3)
                  
                  
                     Yritys pyysi komissiota vahvistamaan, että nimenmuutos ei vaikuta sen oikeuteen hyötyä yksilöllisestä polkumyyntitullista, jota siihen sovellettiin sen aiemmalla nimellä.
                  
               
                     (4)
                  
                  
                     Komissio totesi toimitettuja tietoja tarkasteltuaan, että nimenmuutos oli asiaankuuluvien viranomaisten asianmukaisesti rekisteröimä eikä aiheuttanut uutta suhdetta muihin yritysryhmiin, joita komissio ei tutkinut.
                  
               
                     (5)
                  
                  
                     Tämä nimenmuutos ei näin ollen vaikuta täytäntöönpanoasetuksen (EU) 2018/921 päätelmiin eikä eritotenkaan yritykseen sovellettavaan polkumyyntitulliin.
                  
               
                     (6)
                  
                  
                     Asiakirja-aineistossa oleva näyttö vahvisti myös, että nimenmuutosta sovellettiin 16 päivästä toukokuuta 2019, sillä kyseisenä päivänä Ninghain piirikunnan markkinavalvonta- ja hallintovirasto kirjasi muutoksen. Nimenmuutoksen olisi sen vuoksi tultava voimaan kyseisestä päivästä alkaen.
                  
               
                     (7)
                  
                  
                     Ottaen huomioon edellisissä kappaleissa esitetyt seikat komissio katsoi aiheelliseksi muuttaa täytäntöönpanoasetusta (EU) 2018/921, jotta siinä otettaisiin huomioon yrityksen, jolle oli aiemmin osoitettu Taric-lisäkoodi A689, muuttunut nimi.
                  
               
                     (8)
                  
                  
                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Muutetaan täytäntöönpanoasetuksen (EU) 2018/921 1 artiklan 2 kohta seuraavasti:
               
                  
                              ”Ninghai Organic Chemical Factory, Ninghai
                           
                           
                              A689”
                           
                        
               korvataan seuraavasti:
               
                  
                              ”Ningbo Jinzhan Biotechnology Co., Ltd., Ninghai
                           
                           
                              A689”
                           
                        
            
            
               2.   Yrityksen Ningbo Jinzhan Biotechnology Co., Ltd. valmistamien tuotteiden tuonnissa mahdollisesti maksetut lopulliset tullit, jotka ylittävät täytäntöönpanoasetuksen (EU) 2018/921 1 artiklan 2 kohdassa yrityksen Ninghai Organic Chemical Factory osalta vahvistetun polkumyyntitullin, on palautettava tai peruutettava sovellettavan tullilainsäädännön mukaisesti.
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 21.
         
            (2)  EUVL L 164, 29.6.2018, s. 14.
         
            (3)  Euroopan unionin yhtenäistariffi.